Indkaldelse til bestyrelsesmøde i G/F Søholm

**mandag den 7. oktober kl. 19-21.30** hos Inger, Kjærstrupvej 20. *(referat tilføjet med rødt, kursiv)*

*Til stede: Annette, Inger, Jens, Rune, Rasmus, Eigil og Dorthe.*

Dagsorden er:

1. Valg af **referent**. *Rune*

2. **Foreningens administration og kommunikation**

a. Vores *medlemsliste*/liste over modtagere af nyhedsmails/kontingenter.

Rasmus har lavet en fil med foreningens medlemmer inkl. mail-adresser. Den vil han gennemgå.

Hvordan får vi de, der ikke har registreret deres email, til at gøre det? *Vi deler fysiske breve ud en sidste gang med oplysning om, at man skal registrere sin mailadresse for at modtage info fra bestyrelsen.*

Jeg har rekvireret en liste over kontingentrestancer, vedhæftet? Hvordan får vi restancerne ind? *Vi går rundt fysisk og oplyser om restancerne. Hvis ikke denne fremgangsmåde har et positivt udfald, må det overvejes at sende til inkasso.*

b. *Hjemmesiden*. Er den ok nu. Andreas/EDBsos har revideret den (efter mine forslag) – lad os gennemgå hjemmesiden sammen. Andreas har desuden (i samarbejde med mig) lavet en *blog*/chatfunktion. Efter aftale med ham er der sat et password på (for at undgå spam – det væltede ind med spam de første dage).

Når medlemmerne tilgår <https://soeholm.info/blog/> , vil de ved første besøg skulle skrive adgangskoden. Koden er soeholmgrundejer2500. Denne kode er fælles for alle. Tjek lige om I kan komme ind – jeg kan ikke.

Hvordan holder vi siden ved lige og passer blog-funktionen? *Hjemmesiden og blogfunktionen fungerer, og Jens sikrer, at kun bestyrelsen kan svare på spørgsmål. Han vil undersøge om den kan opdeles i temaer, så forskellige medlemmer af bestyrelsen kan være ansvarlig for hvert sit tema.*

c. Lige nu går al mail fra hjemmesiden til Morten, som så sender videre – vi skal have en til at overtage denne funktion. *Rune overtager funktionen.*

d. Jeg bruger rigtig meget tid på administrative forhold, i størrelsesorden 2 timer pr. uge. *Det blev aftalt, at Jens forsøger at opgøre sit løbende tidsforbrug. Bestyrelsens hensigt er, at formanden fremover skal honoreres (ikke kun symbolsk), og ellers må vi have en ekstern administrator til at administrere foreningens forhold.*

3. **Status på klima-/vejprojektet**

Jeg har fået mail fra Hofor med div. oplysninger. Den er vedhæftet*. Klimaprojektet går i gang ultimo november. Alle oplysninger sendt til foreningen vil blive bragt i en kommende nyhedsmail.*

- der er givet nedsivningstilladelse til Hofor fra Kbh.Komm.

- vi har fået et tilbud fra vejbump.dk om udbedring af huller

4. **P-ordning.** Dorthe kommer og gennemgår den nye P-ordning.

-herunder aftaler med beboere på Ålholmvej. *Alle beboere er kommet over på den nye app. Enkelte beboere uden for foreningen har anmodet om at komme med på en særordning, hvilket vi har afslået. Det har bestyrelsen ikke bemyndigelse til.*

5. **Opbevaring af foreningens ejendele**. Der er opført et udhus ud for Kjærstrupvej 52.

Det har været en lang proces, der endnu ikke er afsluttet. Jeg orienterer. *Eigil sender et budget på, hvad det koster at lave skuret færdigt på en måde, som beboerne ud til skuret er tilfredse med, og som ikke koster p-pladser. Jens har i forvejen fået et tilbud på færdiggørelse af skuret for kr. 8.000,-.*

6. Ønske om fælles **Snerydning**. Hvad beslutter vi, hvem tager over? *Punktet udskydes, da det ikke giver mening at indhente tilbud nu, da de vil være udløbet til generalforsamlingen i marts 2025. Bestyrelsen vil indhente tilbud, som kan sættes til afstemning (tilbud hhv. for vej og for fortov) i marts.*

7. **Sommerfest.** Eigil orienterer. Hvordan gik det? *Sommerfesten var en stor succes. Eigil ydede en stor indsats (mange tak for det!) og blev bemyndiget til allerede nu at reservere udstyr (grill, popcorn-maskine mv.) til næste års sommerfest.*

8. Beboerrejste sager

Storskrald som ligger længe på vejen – skal vi tage affære? Vedhæftet mail fra beboer*. Bestyrelsen håndhæver ikke for tidlig placering af storskrald på vejene. Bestyrelsen vil i det næste nyhedsbrev henstille til, at storskrald først stilles ud et par dage før afhentning, hvilket også skrives ind i ”råd og regler”.*

Ålholm Plads initiativet. Har vi en mening om det? Inger var til mødet. *Ideen er, at der på Ålholm plads bliver lavet til et attraktivt sted med cafe/grønt areal mv. Der er ikke nogen endelig beslutning.*

8. **Kommende møder**. Vi har fastlagt 12. dec. kl. 19 hos Jens (julefrokost). *Den 6. februar 2025 holdes næste bestyrelsesmøde derefter. Generalforsamlingen bliver den 16/3 2025.*

9. **Eventuelt**.

vi ses, Jens 03.10.2024